აქსელ გუდბრან ბლიტი

აქსელ გუდბრან ბლიტი (; დ. 19 მაისი, 1843, კრისტიანა, ახლანდ. ოსლო — გ. 18 ივლისი, 1898, იქვე) — ნორვეგიელი ბოტანიკოსი, გეოლოგი, პალეონტოლოგი და მიკოლოგი. ბოტანიკოსის მათიას ნუმსენ ბლიტის შვილი.

ნორვეგიულ ჟურნალ „Blyttia“-ს სახელი ეწოდა ბლიტის პატივსაცემად. მისი სტანდარტული საავტორო ბოტანიკური შემოკლებაა A.Blytt.

 ბიოგრაფია 
დაიბადა 1843 წლის 19 მაისს კრისტიანიაში (ახლანდ. ოსლო), მათიას ნუმსენ ბლიტისა და ამბროსია ჰენრიქსენის ოჯახში.

1860 წელს დაამთავრა სკოლა, შემდეგ მედიცინას ეუფლებოდა კრისტიანიას უნივერსიტეტში. 1862 წელს ბლიტი ბოტანიკით დაინტერესდა. 1865 წლიდან მუშაობდა კრისტიანიას უნივერსიტეტის ჰერბარიუმის კონსერვატორად. დროის უმეტესი ნაწილი მამის ნამუშევრების დასრულებას დაუთმო, რომელიც გამოსცა ორ ტომად 1874-1876 წლებში. 1877-1878 წლებში იმოგზაურა ევროპაში, ესწრებოდა ლექციებს სხვადასხვა უნივერსიტეტებში. 1880 წელს გახდა კრისტიანიას უნივერსიტეტის ბოტანიკის პროფესორი.

1885 წლის 17 აპრილს ბლიტი დაქორწინდა ვალბორგ ვინგარდზე, კონსულ ჰანს ავგუსტ ვინგრადის ასულზე.

აქსელ გუდბრან ბლიტი გარდაიცვალა 1898 წლის 18 ივნისს კრისტიანიაში, 55 წლის ასაკში. მისი ნაშრომი „Haandbog i Norges flora“ დაასრულა და გამოსცა ნორვეგიელმა ბოტანიკოსმა უვე დალემ 1906 წელს.

 რჩეული ნაშრომები 
Botanisk Reise i Valders og de tilgrændsende Egne, 1864   
 Om Vegetationsforholdene ved Sognefjorden, 1869
Vore beste spiselige Soparter, 1869

Christiania Omegns Phanerogamer og Bregner, 1870
Spiselige Lavarter, 1870
Norges Flora. Andel og tredie Del, 2 ნაწილი, 1874–76
Haandbog i Norges flora (დასრულებული და გამოცემული უვე დალეს მიერ), 1906

 ლიტერატურა 
 Nordhagen, R. Axel Blytt — ოსლო, 1943. — 67 გვ.
Stafleu, F.A., Cowan, R.S. Taxonomic Literature. — Utrecht: Bohn, Scheltema & Holkema, 1983. — ტომი 4. — გვ. 110—111.
Barnhart, J.H. Biographical Notes Upon Botanists. — ტომი 3. — გვ. 56

რესურსები ინტერნეტში

 სქოლიო 

კატეგორია:ნორვეგიელი მიკოლოგები
კატეგორია:ნორვეგიელი გეოლოგები
კატეგორია:ნორვეგიელი ბოტანიკოსები
კატეგორია:ნორვეგიელი პალეონტოლოგები
კატეგორია:ოსლოს უნივერსიტეტის კურსდამთავრებულები
კატეგორია:ნორვეგიის მეცნიერებათა აკადემიის წევრები
კატეგორია:ოსლოში დაბადებულები